Maikls Vilsons

**Maikls Gregs Vilsons** (; dzimis ) ir amerikāņu-britu scenārists un kinoproducents, vislabāk zināms ar darbu pie Džeimsa Bonda filmām.

## Dzīvesgājums
Vilsons dzimis Ņujorkā aktieru Deinas (dzimusi Neitola) un Luisa Vilsona ģimenē. Viņa tēvs bija pirmais aktieris, kurš atveidoja *[[DC Comics]]* varoni Betmenu 1943. gada filmu seriālā "Betmens" (*Batman*). Viņš ir Džeimsa Bonda filmu sērijas producenta Alberta Brokali padēls un Bonda līdzproducentes Barbaras Brokali pusbrālis.

Vilsons 2008. gadā iecelts par Britu Impērijas ordeņa virsnieku (OBE) un 2022. gadā par Britu Impērijas ordeņa komandieri (CBE).

## Džeimsa Bonda filmas
1972. gadā Vilsons pievienojās producentu kompānijai *[[Eon Productions]]*, kas kopš 1962. gada producēja Džeimsa Bonda filmu sēriju. Vilsons strādāja *Eon Productions* juridiskajā nodaļā, līdz kļuva par sava patēva asistentu filmā "Spiegs, kurš mīlēja mani" (1977). 1979. gadā Vilsons kļuva par filmas "Mēnesgājējs" (*Moonraker*) izpildproducentu un kopš tā laika bija izpildproducents vai producents katrā Džeimsa Bonda filmā, beigās izveidojot kopproducentu duetu ar savu pusmāsu Barbaru Brokali.

Vilsons piecas reizes sadarbojās ar pieredzējušo Bonda scenāristu Ričardu Maibaumu, sākot ar 1981. gadu ar filmu "Tikai tavās acīs" (*For Your Eyes Only*). 1989. gadā Vilsons bija spiests viens pats pabeigt scenāriju filmai "Tiesības nogalināt" Amerikas Rietumu Rakstnieku ģildes streika dēļ, kas aizliedza Maibaumam iesaistīties. Abiem šis bija pēdējais Džeimsa Bonda scenārijs, jo Maibaums nomira 1991. gadā un Vilsons pārtrauca rakstīt, lai gan viņš kopā ar rakstnieku Alfonsu Rudžero sarakstīja stāstu filmai, ko neuzņēma iekšējo juridisku problēmu dēļ starp *Eon* un MGM. Nākamajai sērijas filmai "Zeltacs" ir pilnīgi atšķirīgs stāsts, ko sarakstījis Maikls Frānss.

Papildus saviem producenta pienākumiem Vilsons arī filmējās epizodiskās lomās Bonda filmās. Viņa pirmā loma, ilgi pirms kļūšanas par producentu, bija filmā "Zelta pirksts" (1964), kurā viņš atveidoja karavīra lomu. Kopš 1977. gada Vilsons piedalījies epizodiskās lomās visās *Eon* producētajās Bonda filmās.

## Filmogrāfija

### Izpildproducents
* "Mēnesgājējs" (*Moonraker*, 1979)
* "Tikai tavās acīs" (*For Your Eyes Only*, 1981)
* "Astoņkājis" (*Octopussy*, 1983)
* "Filmu zvaigznes nemirst Liverpūlē" (*Film Stars Don't Die in Liverpool*, 2017)

### Producents kopā ar Albertu Brokali
* "Skats uz slepkavību" (*A View to a Kill*, 1985)
* "Dzīvās ugunis" (*The Living Daylights*, 1987)
* "Tiesības nogalināt" (*Licence to Kill*, 1989)

### Producents kopā ar Barbaru Brokali
* "Zeltacs" (*GoldenEye*, 1995)
* "Rītdiena nemirst" (*Tomorrow Never Dies*, 1997)
* "Ar pasauli nepietiek" (*The World Is Not Enough*, 1999)
* "Mirsti citu dienu" (*Die Another Day*, 2002)
* "Kazino Royale" (*Casino Royale*, 2006)
* "Mierinājuma kvants" (*Quantum of Solace*, 2008)
* "Operācija "Skyfall"" (*Skyfall*, 2012)
* "007: SPEKTRS" (*Spectre*, 2015)
* *[[The Rhythm Section]]* (2020)
* "Nav laiks mirt" (*No Time to Die*, 2021)

### Scenārists kopā ar Ričardu Maibaumu
* "Tikai tavās acīs" (*For Your Eyes Only*, 1981)
* "Astoņkājis" (*Octopussy*, 1983)
* "Skats uz slepkavību" (*A View to a Kill*, 1985)
* "Dzīvās ugunis" (*The Living Daylights*, 1987)
* "Tiesības nogalināt" (*Licence to Kill*, 1989)

## Atsauces

## Ārējās saites